CELEX: 52007DP0456
Language: hu
Date: 2007-10-24 00:00:00
Title: P6_TA(2007)0456#Gian Paolo Gobbo kiváltságainak és mentességeinek fenntartása#Az Európai Parlament 2007. október 24-i határozata a Gian Paolo Gobbo kiváltságairól és mentelmi ogáról szóló konzultációról (2007/2014(IMM))

C 263 E/404                                           Az Európai Unió Hivatalos Lapja                                HU          2008.10.16.
 2007. október 24., szerda
             P6_TA(2007)0456
             Gian Paolo Gobbo kiváltságainak és mentességeinek fenntartása
             Az Európai Parlament 2007. október 24-i határozata a Gian Paolo Gobbo kiváltságairól és mentelmi
                                             jogáról szóló konzultációról (2007/2014(IMM))
             Az Európai Parlament,
             –    tekintettel a Veronai Kerületi Bíróságon lefolytatott előzetes meghallgatás bírája által benyújtott, a 81/96
                  R.G.N.R. bűnügyi eljárás kapcsán Gian Paolo Gobbo parlamenti mentelmi jogáról való konzultációra
                  irányuló kérelemre, amelynek bejelentésére a 2007. január 18-i plenáris ülésen került sor,
             –    miután eljárási szabályzata 7. cikke (3) bekezdésével összhangban meghallgatta Gian Paolo Gobbót,
             –    tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv
                  9. és 10. cikkére, valamint az Európai Parlament képviselőinek közvetlen és általános választójog alap-
                  ján történő választásáról szóló, 1976. szeptember 20-i okmány 6. cikkének (2) bekezdésére,
             –    tekintettel az Európai Közösségek Bíróságának 1964. május 12-i és 1986. július 10-i ítéleteire (1),
             –    tekintettel az Olasz Köztársaság alkotmányának 68. cikkére,
             –    tekintettel Olaszország 2003. június 20-i 140. törvényének 3. cikkére,
             –    tekintettel eljárási szabályzata 6. cikkének (1) bekezdésére és 7. cikkének (13) bekezdésére,
             –    tekintettel a Jogi Bizottság jelentésére (A6-0367/2007),
             A. mivel Gian Paolo Gobbo az Európai Parlament képviselője, akinek mandátumát a Parlament 2007.
                  január 15-én megvizsgálta;
             B.   mivel Gian Paolo Gobbót – több más, részben már azonosított személlyel együtt – a, „Zöldingesek”
                  nevet viselő félkatonai szervezet politikai céllal történő népszerűsítésével, létrehozásával, vezetésével és
                  abban való részvétellel vádolják;
             C. mivel az Olasz Ügyészség szerint a „zöldingesek” célja olyan hierarchikus felépítésű szervezet létreho-
                  zása volt, amelyet erőszakos és fenyegető jellegű közös fellépésre képeztek ki, továbbá arra is felhasz-
                  nálták, hogy megfélemlítse a mozgalom azon tagjait, akik a vezetők által megfogalmazott politikai
                  irányvonalakkal szembehelyezkedtek, illetve hogy megakadályozza, hogy a mozgalmon belül vitába
                  bocsátkozzanak, ezzel elősegítve, hogy a „Lega Nord” mozgalomban előre meghatározott politikai
                  irányvonalat alakítsanak ki az eltérő vélemények elhallgattatása révén;
             D. mivel a kiváltságokról és mentességekről szóló jegyzőkönyv 9. cikke a képviselők számára kizárólag a
                  feladataik ellátása során kifejtett véleményük vagy leadott szavazatuk tekintetében nyújt teljes körű
                  védelmet mindennemű őrizetbe vétel és bírósági eljárás ellen;
             E.   mivel a részvétel valamely félkatonai, egyenruhás szervezetben, amely nyilvánvalóan olyan benyomást
                  kelt, hogy céljait erőszak esetleges vagy tényleges alkalmazásával kívánja elérni, ellentmondásban áll és
                  összeegyeztethetetlen a parlamenti mandátumhoz kapcsolódó szereppel és felelősségekkel, és így nem
                  tekinthető a szólásszabadság törvényes gyakorlásának, illetve általánosságban nem minősül a polgárokat
                  képviselő, választott testület tagjaként rá háruló feladatok szabályszerű ellátásának;
             (1) 101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
                 társai ügy (EBHT 1986., 2391. o.).
 ---pagebreak--- 2008.10.16.         HU                              Az Európai Unió Hivatalos Lapja                                           C 263 E/405
                                                                                                                  2007. október 24., szerda
            F.   mivel a kiváltságokról és mentességekről szóló, kizárólagosan alkalmazandó jegyzőkönyv 10. cikke
                 értelmében az Európai Parlament ülésszakainak ideje alatt az Európai Parlament képviselői saját államuk
                 területén a nemzeti parlamentjük képviselőire vonatkozó mentességet élvezik; mivel ez nem akadálya
                 annak, hogy az Európai Parlament éljen azon jogával, hogy valamely képviselőjének mentelmi jogát
                 felfüggessze;
            G. mivel az olasz alkotmány 68. cikke értelmében az olasz parlament képviselői a büntetőeljárás alól a
                 megbízatásuk ellátása során kifejtett véleményük vagy leadott szavazatuk kivételével nem mentesülnek,
                 amely kivétel erre az ügyre nem vonatkozik;
            1.     úgy véli, hogy az Európai Közösségek kiváltságairól és mentességeiről szóló jegyzőkönyv 9. cikke és –
            megfelelő esetben – az olasz alkotmány 68. cikkének első albekezdése szerinti parlamenti mentelmi jog nem
            terjed ki a Gian Paolo Gobbo elleni vádakra, és ezért úgy határoz, hogy mentességét és kiváltságait nem
            tartja fenn;
            2.     utasítja elnökét, hogy haladéktalanul továbbítsa ezt a határozatot és az illetékes bizottság jelentését az
            Olasz Köztársaság megfelelő hatóságának.
            P6_TA(2007)0457
            Az EU Szolidaritási Alapjának igénybevétele
            Az Európai Parlament 2007. október 24-i állásfoglalása az EU Szolidaritási Alapjának az Európai
            Parlament, a Tanács és a Bizottság között létrejött, a költségvetési fegyelemről és a pénzgazdálkodás
            hatékonyságáról és eredményességéről szóló, 2006. május 17-i intézményközi megállapodás
            26. pontjával összhangban történő igénybevételéről szóló európai parlamenti és tanácsi határozatra
                             irányuló javaslatról (COM(2007)0526 – C6-0286/2007 – 2007/2179(ACI))
            Az Európai Parlament,
            –    tekintettel a Bizottságnak az Európai Parlamenthez és a Tanácshoz intézett javaslatára (COM(2007)0526
                 – C6-0286/2007),
            –    tekintettel az Európai Parlament, a Tanács és a Bizottság között létrejött, a költségvetési fegyelemről és a
                 pénzgazdálkodás hatékonyságáról és eredményességéről szóló, 2006. május 17-i intézményközi megál-
                 lapodásra (1), és különösen annak 26. pontjára,
            –    tekintettel a Költségvetési Bizottság jelentésére (A6-0393/2007),
            1.     jóváhagyja az állásfoglaláshoz mellékelt határozatot;
            2.     utasítja elnökét, hogy gondoskodjon a határozatnak az Európa Unió Hivatalos Lapjában való közzété-
            teléről;
            3.     utasítja elnökét, hogy továbbítsa ezt az állásfoglalást a melléklettel együtt a Tanácsnak és a Bizottság-
            nak.
            (1) HL C 139., 2006.6.14., 1. o.